Hippe oude singer kruk
mega dik schroefdraad om zithoogte te stellen.
prachtige oude patine en mooi verweerde zitting Oordeel nie. Dis hArmone. | Marlene Jordaan – murphy se wet
Oordeel nie. Dis hArmone.
Posted on April 20, 2012 by Marlene Jordaan
Ek is besig om in een van daai ongeskikte soort mense te verander. Julle weet mos, daais wat grom as jy hulle groet, of vinnig wegkyk, vir net ingeval jy dalk sy/haar oog vang.
Ek sien ek word nou so.
En wegkykerig. So los-my-ytttttt-terig. Soos my pa. Hy was so los-my-ytt. Hy is later van tyd, kort voor sy dood, uit sy vyfuur-domino-klub geskors by die buiteklub. Oor iesegrimmigheid, want niemand kon meer lekker met hom huishou nie. Vra vir oom Giep en oom Pollie, en oorlede oom Kolie. Hulle sal jou mooi vertel van die Vannermerwe-iesegrimmigheid.
Maar voor julle my nou oordeel en dink: “Ek het geweet daai ou ding is eintlik ‘n dingES,” laat ek myself verduidelik. Laat ek eksplaneer, soos mev. dr. ds. prof. Van der Strontpraat eenkeer vir my ouma gesê het.
Ek dink dis hormone. (Of harmone soos een vrou een keer in die skoonheidsalon vertel het. Sy is dokter toe oor haar HARMONE wat nou so mOElikheid gee.)
Daar is dalk ‘n goeie rede hoekom ‘n mens se vrugbaarheid afneem na 30. Dalk is jy nie veronderstel om, terwyl jy plooie beveg, ook vyfjariges moet beveg nie. En ‘n career van jou eie nie. En grootkorporasiewiele nie. En jou man se rugprobleme nie. En jou spreading middel nie. En huurhuise se stukkende vloere en kragbokse nie. En molotov-cocktails en plaasaanvalle nie. En Julius Che Malema se dralende teenwoordigheid nie (Watter deel van boggerof verstaan hy nie?).
Dis nie die wêreld nie. Dis hArmone. En gene.
This entry was posted in Ander tiksels and tagged afrikaans,beneuk,hormone,julius malema,murphy by Marlene Jordaan. Bookmark the permalink.
22 thoughts on “Oordeel nie. Dis hArmone.”
Gobetween on April 28, 2012 om 8:02 nm said:
Dit gebeur maar met meeste mense lyk dit vir my. Ek het heelwat verander in die laaste paar jare, dit maak ook saak watter mense jy om jou het wat jou so ontstel.
Rustig on April 23, 2012 om 10:06 nm said:
Dink dit is omdat jy nie meer lus het vir al die onsinnigheid wat rondom jou gebeur nie. Ek raak so as mense rond poer en ek wil klaar maak! Dan begin jik soos ‘n ambei en dan krap ek! As ek klaar is, is almal se moere suur en ek voel sommer stukke beter. So moenie skuldig voel nie, selfs dit gaan ook weg met ouderdom die skuldgevoel.
murphy on April 24, 2012 om 11:37 vm said:
Annemari Coetser on April 25, 2012 om 11:16 vm said:
Hahaha. ‘n Mens word soms so. En dan is jy allesbehalwe rustig!
Flenters on April 23, 2012 om 12:03 nm said:
My huismense praat kwasi-agterlangs van my “kwasterigheid”
murphy on April 23, 2012 om 3:02 nm said:
Wees bly dis nog kwasi. As hulle niks meer seg nie, is wanneer jy jou koffie moet begin wegstuur vir toetse.
Son on April 21, 2012 om 6:37 nm said:
Hormone se gat! Hoe ouer ek raak , hoe meer besef ek net die lewe is te kort om my met stront op te hou. So ja, ek raak (is) soms iesegrimmig, veral as mense my tyd mors, of hulself belangrik hou, of beter as ander hou, of kommin hou. Of te veel praat as ek wil stilte he. Of my goed vra wat hulle self kon uitgevind het (al van google gehoor?). Of nie die eerste keer luister as ek praat nie. Of dink hulle is “smart” na ‘n dop of twee. O hel, as ek nou so teruglees, kan dit dalk harmone wees? 😈
murphy on April 23, 2012 om 10:38 vm said:
Hahahahahaahaahaha, oe lekker lag ek nou! Dit klink soos ek!
Plasie on April 20, 2012 om 3:49 nm said:
Demone, dis wat dié goed is. DE – MO – NE.
Dit van iemand vir wie jy lief is en waarvan jy hou en maak haar iemand vir wie jy net lief is.
Anoniem on April 20, 2012 om 5:08 nm said:
Hehe, lyk my jy praat uit ondervinding. Nou weet jy hoe voel ons oor julle mans se hormone, want die goed werk mos oortyd van 15 af! ;p
murphy on April 21, 2012 om 11:05 vm said:
Bo is ek wat van my selfoon af ge-comment het, Plasie.
MaanKind on April 20, 2012 om 3:14 nm said:
My ex-skoonma het ook so gely aan haar harmone. Maar iemand wat sy ken ook aan khêngereen, ook aan nog so paar goed
murphy on April 20, 2012 om 3:20 nm said:
Ek kry so jigggg ook deesdae in die duim. Veral as ek ‘n wyntjie gedrink het.
Mevrou is oppad na heelword on April 20, 2012 om 3:06 nm said:
My hArmone is ook heel haks en uit koers.
murphy on April 20, 2012 om 3:21 nm said:
Gelukkig is die gloede my nog egspaar.
Mevrou is oppad na heelword on April 23, 2012 om 1:21 nm said:
My vriendin vertel my die naweek sy moes nou gaan vir bloedtoetse de lot, R2000 verder vertel haar ginekoloog haar dis nou oorgangsjare. Sy huil sommer vir verniet en wil dan sommer in die volgende oomblik moord pleeg. En sy is net so oor die 44. Sy het nog nie heeltemal gloede ervaar nie. Ek gelukkig ook nie!!
murphy on April 23, 2012 om 3:03 nm said:
Gloede se moer, ek gaan vir my een van daai petjies met die waaiertjies in koop.
Annemari Coetser on April 25, 2012 om 11:19 vm said:
My ginekoloog sê party mense ly tot hulle 101 is aan hulle harmone, ten spyte van enige pille of rome. Room help darem ‘n bietjie vir die gloede, maar glo my, ‘n petjie in die bed gaan ongemaklik wees! Sterkte met die losmyuitgeit 🙂
murphy on April 25, 2012 om 3:15 nm said:
Dankie Annemarie! My vriendin se ma het altyd die klam lappie so op die bors gesit, onder die hemp in.
Mevrou is oppad na heelword on April 25, 2012 om 4:25 nm said:
Jis ja!! geen probleem van daar af nie.
Mevrou is oppad na heelword on April 25, 2012 om 4:26 nm said:
Die tjinese wat als so oorvat hier moet iewers ‘n doel kan dien!!